سالوادور دالی ۱۱ مئی ۱۹۰۴-جو ایلده ایسپانیانین شیمالین‌داکی ژرونا ایالتی‌نین فیقراس شهرینده دوْغولوب. تصویری اینجه صنعته ماراغی اۇشاق یاشلاریندا بلدییه اینجه صنعت مکتبینده اوْخویارکن یارانمیش‌دیر. ۱۹۱۴-۱۹۱۸-جی ایللرده ماریستلر اوْرد‌نینه مخصوص مکتب‌ده تربییه آلمیشدیر. ۱۹۱۶-جی ایلده یای تعطیلینی آرالیق دنیزی ساحلینده یئرلَشن کاداکس شهرینده کئچیریر. بۇرادا اوْ، ایلک دفعه مودرنیست اینجه صنعت‌له تانیش اوْلور و چوْخ سودیی بۇ شهر اوْنون گله‌جک یارادیجیلیغیندا اؤزل یئر تۇتور. ۱۹۱۹-جو ایلده دالینین ایلک شخصی سئرگی ‌سی تشکیل اوْلونور.